
Käesolevaga edastan Teile alljärgneva täiendava teabenõude dokumendi saamiseks.


TEABENÕUE


Asjaolud

07.09.2026 edastasin Teile teabenõude, millega palusin väljastad minule alljärgnevad dokumendid: 

1. AS-i Tallinna Sadama nõukogu poolt 31.10.2013 vastu võetud otsus, millele tuginedes 05.11.2013 AS-i Tallinna Sadama ainuaktsionär Eesti Vabariik, kelle esindajana tegutses osalust valitsev minister –- majandus- ja kommunikatsiooniminister Juhan Parts, otsustas korraldada erikontrolli AS-i Tallinna Sadama nõukogu poolt 31.10.2013 teistele isikutele toetuste maksmise ja annetuste tegemise kohta vastu võetud otsuste õiguspärasuse ja headele äritavadele vastavuse kontrollimiseks ning laiemalt AS-i Tallinna Sadam toetuste maksmise ja annetuste tegemise korralduse õiguspärasuse ja headele äritavadele vastavuse hindamiseks;

2. 05.11.2013 AS-i Tallinna Sadama ainuaktsionäri Eesti Vabariik, kelle esindajana tegutses osalust valitsev minister –- majandus- ja kommunikatsiooniminister Juhan Parts, otsuse alusel teostatud AS-i Tallinna Sadam erikontrolli aruanne, mis puudutab perioodil 2010-2013                AS-i Tallinna Sadam nõukogu poolt toetuste maksmist ja annetuste tegemist.

14.09.2026 vastuseks minu teabenõudele Teie poolt edastati 31.10.2013 ja 18.11.2013                    AS-i Tallinna Sadam nõukogu koosolekute protokollid, millised AS Tallinna Sadam on ministeeriumile esitanud. Samuti selgitasite, et ainuaktsionäri 05.11.2013 erikontrolli korraldamise otsus tunnistati 17.12.2014 otsusega 14-0059 kehtetuks seoses kontrolli algatamise aluseks olnud asjaolude äralangemisega. Ka Majandus- ja Kommunikatsiooniministeeriumi valitsemisel olevate riigi osalusega äriühingute osaluste valitsemise 2013. ja 2014. aasta aruannetest nähtub, et AS-is Tallinna Sadam ei viidud nimetatud aastatel läbi erikontrolle. 

Tutvudes Teie poolt edastatud 31.10.2013 ja 18.11.2013 AS-i Tallinna Sadam nõukogu koosolekute protokollidega ilmnes, et AS-i Tallinna Sadam 31.10.2013 nõukogu koosoleku protokoll on koostatud ja nõukogu liikmete poolt digitaalselt allkirjastatud (viimane digitaalne allkiri on pandud 03.12.2013) ning ministeeriumile edastatud pärast AS-i Tallinna Sadama ainuaktsionäri Eesti Vabariik, kelle esindajana tegutses osalust valitsev minister –- majandus- ja kommunikatsiooniminister Juhan Parts, poolt 05.11.2013 tehtud otsust nr 13-0049 korraldada erikontroll AS-i Tallinna Sadama nõukogu poolt 31.10.2013 teistele isikutele toetuste maksmise ja annetuste tegemise kohta vastu võetud otsuste õiguspärasuse ja headele äritavadele vastavuse kontrollimiseks ning laiemalt AS-i Tallinna Sadam toetuste maksmise ja annetuste tegemise korralduse õiguspärasuse ja headele äritavadele vastavuse hindamiseks.


Eeltoodust tulenevalt palun minule teabenõude korras väljastad alljärgnev dokument: 

AS-i Tallinna Sadama nõukogu poolt 31.10.2013 vastu võetud otsus, mis oli ministeeriumile edastatud enne 05.11.2013 ning millele tuginedes 05.11.2013 AS-i Tallinna Sadama ainuaktsionär Eesti Vabariik, kelle esindajana tegutses osalust valitsev minister –- majandus- ja kommunikatsiooniminister Juhan Parts, tegi otsuse nr 13-0049 korraldada erikontrolli                              AS-i Tallinna Sadama nõukogu poolt 31.10.2013 teistele isikutele toetuste maksmise ja annetuste tegemise kohta vastu võetud otsuste õiguspärasuse ja headele äritavadele vastavuse kontrollimiseks ning laiemalt AS-i Tallinna Sadam toetuste maksmise ja annetuste tegemise korralduse õiguspärasuse ja headele äritavadele vastavuse hindamiseks.

